er námið bundið við nám á háskólastigi og ef ekki, hvaða annað nám fellur undir ákvæðið?
námsleyfi er ekki bundið við nám á háskólastigi nema slíkt sé tekið fram í starfsþróunaráætlun stofnunar. vel má hugsa sér að stofnun sjái sér hag í því að ráða kennara/leiðbeinanda sem skipuleggur og kennir afmörkuðum hópi innan stofnunar sérstakt námsefni sem tryggir aukna og betri þekkingu starfsmanna og stuðlar þá um leið að bættri þjónustu viðkomandi stofnunar. sí- og endurmenntun getur líka falist í því að ákveðnum starfsmanni er falið að sækja námskeið/þjálfun og miðla síðan þekkingu sinni til annarra starfsmanna. eins getur hún falist í starfsskiptum innanhúss, sjálfsnámi o.fl.
ávinnslan hefst þegar starfsmaður hefur störf hjá stofnun og starfsmaður ávinnur sér tveggja vikna leyfi á hverju ári. að hámarki getur starfsmaður áunnið sér 6 mánuði. þegar starfsmaður hefur unnið í fjögur ár hjá stofnun öðlast hann rétt til að stunda endurmenntun/framhaldsnám enda sé það í samræmi við endurmenntunar-/starfsþróunaráætlun viðkomandi stofnunar eða starfsmanns.
þetta er ekki nýtt ákvæði eins og áður sagði heldur var eldra heimildarákvæði breytt í kjarasamningum þeirra félaga sem samið hafa um þessa breytingu þannig að nú á starfsmaður rétt til að stunda endurmenntun/framhaldsnám að uppfylltum ákveðnum skilyrðum.
dæmi: starfsmaður hefur unnið í átta ár hjá stofnuninni. hann fór í tveggja vikna námsleyfi 2009. hver er réttur hans til námsleyfis í dag?
starfsmaðurinn hefur unnið í átta ár og á því rétt á fjögurra mánaða námsleyfi. hann hefur hins vegar þegar fengið tveggja vikna leyfi sem dregst frá þessum fjórum mánuðum. réttur hans er því 3 ½ mánuður. þegar hann sækir um þarf að aðgæta hvort leyfið sé í samræmi við endurmenntunar-/starfsþróunaráætlun viðkomandi stofnunar eða starfsmanns sé hún til staðar. ennfremur hvort gæta þurfi að takmörkunum vegna þess aðsókn um námsleyfi valdi erfiðleikum í rekstri stofnunarinnar sbr. bókun 4 með kjarasamningnum.